ปัญหา: อ้างอิงเลขร้องทุกข์ JPVRWG สถานะ เสร็จสิ้นแล้ว
เจ้าหน้าที่ตอบกลับมาเมื่อ พฤ. 28 ก.ย. 66 16:27 กรณีข้อร้องเรียนดังกล่าว ฝ่ายสิ่งแวดล้อมและสุขาภิบาล สำนักงานเขตดินแดง ได้ดำเนินการตามอำนาจหน้าที่ที่เกี่ยวข้องเรียบร้อยเเล้ว และได้ดำเนินการติดตามการแก้ไขปัญหาเรื่องเสียงดังของสนามบอลดังกล่าว เเต่เนื่องจากผู้ร้องไม่ประสงค์แจ้งข้อมูลของผู้ร้องเรียน เจ้าหน้าที่จึงได้สอบถามกับประชาชนที่อยู่อาศัยใกล้เคียงและประธานชุมชนเเล้ว โดยให้ข้อมูลว่าปัจจุบันไม่ได้รับความเดือดร้อนจากเสียงดังเเล้ว ทั้งนี้ในกรณีเรื่องเสียงดังในยามวิกาล ฝ่ายสิ่งแวดล้อมฯ ได้ทำหนังสือประสานสถานีตำรวจนครบาลดินแดงเเล้ว (ตามหนังสือที่ กท 7604/5019 ลว. 25 กันยายน 2566) เพื่อตรวจสอบกวดขันในยามวิกาล และสนามฟุตบอลดังกล่าวเข้าข่ายเป็นอาคารสาธารณะ ตามข้อบัญญัติกรุงเทพมหานคร เรื่อง ควบคุมอาคาร พ.ศ. 2544 ผู้ประกอบการจึงต้องยื่นขอรับอนุญาตก่อสร้าง ดัดแปลง รื้อถอน จากเจ้าพนักงานท้องถิ่นก่อนการดำเนินการ ได้ประสานเรื่องดังกล่าวไปที่ฝ่ายโยธา (ตามหนังสือที่ กท 7604/332 ลงวันที่ 22 กันยายน 2566) เพื่อให้ดำเนินการตรวจสอบตามอำนาจหน้าที่ต่อไป
โดยกรณีที่ผู้ร้องเรียนยังได้รับความเดือดร้อนอยู่ สามารถแจ้งข้อมูลเพิ่มเติมได้ที่สำนักงานเขตดินแดง 02 246 8546 เพื่อจักได้ประสานข้อมูลในการเข้าไปตรวจวัดเสียงต่อไป

ปัจจุบันหลังจากที่เจ้าหน้าที่ลงพื้นที่ ประชาชนยังคงได้รับความเดือดร้อนอยู่เหมือนเดิม
ถนน: ดินแดง
จุดสังเกต: บริเวณสนามฟุตซอลแพนด้าเอฟซี อโศก-ดินแดง
เขต: ดินแดง
#1555